b'\n_START_ARTICLE_\nMohd Khairul Ikhwan Rosli\n_START_SECTION_\nKehidupan awal\n_START_PARAGRAPH_\nIkhwan dilahirkan pada 6 Oktober 1983 di Kuala Lumpur kepada pasangan Rosli Ali dan Hasnah Ibrahim (meninggal 1995). Beliau merupakan anak kelima dari enam beradik, adik bongsunya Erna Elliyana ialah seorang penyanyi. Ibu beliau, Hasnah merupakan pelakon terkenal era 80-an.\n_START_SECTION_\nRadio\n_START_PARAGRAPH_\nBeliau menyertai Hot FM sewaktu stesen radio itu mula beroperasi pada 15 Januari 2006. Ikhwan merupakan salah seorang penyampai terawal bersama Faizal Ismail, Farah Fauzana, Muhammad Azmir Selamat (AG) dan Sharifah Aleya. Semasa tempoh berkhidmat di Hot FM, beliau mengendalikan rancangan Hot FM Jam dan Hot FM Prelud._NEWLINE_Ikhwan bersama-sama AG dan Liza Khairudin menyertai Kool FM pada Mac 2016 selepas 10 tahun berkhidmat di Hot FM. Beliau menamatkan khidmatnya Kool FM pada 24 November 2017.\n_START_SECTION_\nLakonan\n_START_PARAGRAPH_\nMewarisi bakat lakonan daripada ibunya, Allahyarhamah Hasnah Hashim, Ikhwan mula berkecimpung dalam bidang lakonan seawal usia 10 tahun. Beliau ditawarkan berlakon dalam sitkom bertajuk Kawan arahan Aziz M. Osman yang bersiaran di TV3 pada 2006. Tiga tahun kemudian, beliau memegang watak utama dalam sitkom Bong, yang berjaya melonjakkan nama dan bakat Ikhwan.\n_START_SECTION_\nMuzik\n_START_PARAGRAPH_\nIkhwan juga berbakat dalam bidang muzik dan menggunakan nama "Nawhki" dalam kerjaya muziknya. Beliau pernah menyumbangkan suaranya untuk lagu "Sudah-Sudah" nyanyian kumpulan pop Singapura, Dynda.\n_START_SECTION_\nKehidupan peribadi\n_START_PARAGRAPH_\nBeliau berkahwin dengan Nor Hidayu Mohd Shari pada 7 Januari 2017 dan dikurniakan anak perempuan bernama Nur Aiira Orked. Beliau juga mempunyai seorang anak tiri, Mohd Isaac Iman dari perkahwinan pertama isterinya.'